*Βιογραφικό Σημείωμα*

Η Ανδρονίκη Διαλέτη είναι επίκουρη καθηγήτρια στο Τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας. Τα ερευνητικά ενδιαφέροντα και οι δημοσιεύσεις της επικεντρώνονται στην κοινωνική, πολιτισμική και οικονομική ιστορία της πρώιμης νεότερης Ευρώπης (15ος-18ος αι.), με έμφαση στον ιταλικό και αγγλικό χώρο, την ιστορία του φύλου και την ιστοριογραφία. Έχει συνεπιμεληθεί με τις Γλαύκη Γκότση και Ελένη Φουρναράκη τον συλλογικό τόμο *Το φύλο στην ιστορία: αποτιμήσεις και παραδείγματα* (Αθήνα, 2015) και έχει συγγράψει με τους Γιώργο Πλακωτό και Άννα Πούπου το σύγγραμμα *Ιστορία της Βενετίας και της Βενετικής Αυτοκρατορίας, 11ος-18ος αι.: Κοινωνία, Οικονομία, Πολιτισμός* (Αθήνα 2015).